Katie Holmes deel haar modewenke | SARIE
Katie Holmes deel haar modewenke	deur SARIE.com-span
Katie Holmes lyk altyd asof sy deur 'n ring getrek kan word. Tydens vanjaar se New Yorkse Modeweek het sy haar modewenke met US Weekly gedeel.
Katie is self 'n ontwerper en het 'n fyn oog vir detail. Saam met die stillis Jeanne Yang ontwerp hulle moderne, maklike en tydlose klere vir hul reeks Holmes & Yang.
Met dié handelsmerk wil hulle oplossings vir die alledaagse vrou gee. Klere wat gemaklik is in tydlose style wat jy maklik van dag tot aand kan verander, skryf dié duo op hul webtuiste. En dít is ook haar ideologie vir haar persoonlike styl.
Katie se modewenke
Kies sexy, maar vroulike uitrustings.
Moenie dit oordoen nie. Eenvoud is koning.
Laat die klere vir jou 'n silhoeët vorm. Jou klere moet nooit te styf óf te los sit nie.
Ek kies gewoonlik soliede kleure, maar speel met patrone.
Een van Karen Millen (beskikbaar by hul winkel in Sandton City) se uitrustings vir hierdie winter. FOTO; Verskaf
Klassieke neklyne werk goed by die meeste lyftipes.
Moenie die groot mode-trend van kop tot toon dra nie. Kies een item wat op trend is en dra dit saam met 'n eenvoudige uitrusting.
Een van Tiger of Sweden (beskikbaar by hul winkels in Melrose Arch, Sandton City en die V&A Waterfront) se voorkomste vir Winter 2014. Die swart winterbaadjie kry 'n nuwerwetse voorkoms met leer-panele, maar word met 'n klassieke wit t-hemp en potloodromp gedra. Foto: Verskaf
Blaai deur die galery vir Katie se Holmes & Yang-ontwerpe
Klassieke lyneFOTO: Holmes & Yang (www.holmesandyang.com)Swart is 'n staatmakerFOTO: Holmes & Yang (www.holmesandyang.com)Rooi is 'n aksentkleur in jou klerekasFOTO: Holmes & Yang (www.holmesandyang.com)Dié rok vorm 'n mooi silhoeëtFOTO: Holmes & Yang (www.holmesandyang.com)
*Katie se klerereeks is nie Suid-Afrika beskikbaar nie, maar pas gerus haar modewenke toe vir 'n stylvolle voorkoms!